
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 27.11.2017

PL-x 460


RAPORT 

asupra proiectului de  Lege pentru aderarea României la Protocolul referitor la privilegiile şi imunităţile Autorităţii Internaţionale privind Spaţiile Submarine, adoptat la Kingston, la 27 martie 1998, care a intrat în vigoare la 31 mai 2003
În conformitate cu prevederile art. 95 din Regulamentul Camerei Deputaţilor, republicat, cu modificări şi  completări, Comisia juridică, de disciplină şi imunităţi, a fost sesizată spre dezbatere, în fond, cu proiectul de  Lege pentru aderarea României la Protocolul referitor la privilegiile şi imunităţile Autorităţii Internaţionale privind Spaţiile Submarine, adoptat la Kingston, la 27 martie 1998, care a intrat î vigoare la 31 mai 2003, transmis cu adresa nr. PL-x 460 din 20 noiembrie  2017, înregistrat sub nr. 4c-11/1109 din 21 noiembrie 2017.
Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată. 
Consiliul Legislativ a avizat favorabil proiectul de  lege, conform avizului nr.878 din 18 octombrie 2017. 
Proiectul de Lege are ca obiect de reglementare aderarea României la Protocolul referitor la privilegiile şi imunităţile Autorităţii Internaţionale privind Spaţiile Submarine, adoptat la Kingston, la 27 martie 1998. Proiectul de act normativ cuprinde dispoziţii referitoare la imunităţile, privilegiile şi excepţiile acordate următoarelor categorii de persoane: reprezentanţi ai membrilor Autorităţii şi soţiile lor, funcţionarii Autorităţii, soţiile şi persoanele aflate în întreţinere, secretarul general şi orice funcţionar care acţionează în numele acestuia pe durata absenţei sale şi directorul general al întreprinderii, cât şi soţiile şi copiii lor minori, experţii în misiune pentru Autoritate. Totodată, sunt cuprinse reglementări referitoare la ridicarea imunităţii, facilităţi financiare acordate Autorităţii, imunitatea de arestare sau detenţie şi de jurisdicţie în ceea ce priveşte cuvintele rostite sau scrise şi toate acţiunile întreprinse de persoanele vizate în exercitarea funcţiilor lor, precum şi clauze cu privire la intrarea în vigoare a Protocolului, aplicarea provizorie şi denunţarea Protocolului.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din 27 noiembrie 2017.
La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 
La şedinţă a participat din partea Ministerului Afacerilor Externe domnul Victor Micula – secretar de stat.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, adoptarea, proiectului de Lege pentru aderarea României la Protocolul referitor la privilegiile şi imunităţile Autorităţii Internaţionale privind Spaţiile Submarine, adoptat la Kingston, la 27 martie 1998, care a intrat în vigoare la 31 mai 2003.

În raport cu obiectul şi conţinutul său,  proiectul de lege  face parte din categoria legilor ordinare. 

                      PREŞEDINTE,                                    SECRETAR,

               Eugen NICOLICEA                         Alina Elena TĂNĂSESCU
Consilier  parlamentar
Florica Manole
